Den Vest-Sjællandske Avis, 1835-02-24
Jblandt de Jernbaner, som nu ere projecterede i England, indtager den, som skal bringe London i Forbindelse med Birmingham, Manchester og Liverpool, den første Rang. Den bliver foretagen af to forskiellige Selskaber. Den slemme Virkning af Mangelen paa en horizontal Retning, som have givet sig tilkiende ved Jernbanen imellem Manchester og Liverpool, have lært Jngenieurene at anvende en større Forsigtighed. Da den Egn, som Jernbanen imellem London og Birmingham skal passere, er meget ujevn, saa vil man kun med store Omkostninger kunne formaae at tilveiebringe en saavidt mueligt horizontal Slette, og man vil blive nødt til paa 8 Steder at giennembore Bankerne. Den største Tunnel (underjordisk Passage) af dette Slags, vil blive anlagt i Kitsby ved Doventry, 77 engelske Mile fra Hovedstaden, og blive omtrent 1/2 dansk Miil lang. Forat holde Luften reen og fierne Dunsterne, skulle 8 Fod brede Skorstene anlægges i passende Mellemrum, som skulle blive fra 30 til 100 Fod høie, og naae op til Jordens Overflade. Da man kan passere den længste Tunnel i 5 Minuter, saa vil man knap kunne fornemme nogen Uleilighed deraf. Paa de fleste Steder vil man udfylde Fordybningerne ved Dæmninger, og hvor dette ikke gaaer an, slaae Broer over dem. Det største Værk af dette Slags vil blive den Viaduct, som bliver over en Fierdingvei lang, og i Midten 30 Fod høi, som ved StonyStratford skal gaae over Floden Ouse. Hele Linien fra London til Birmingham bliver 111 1/4 engelske Mile lang, hvoraf kun 9 1/4 ere fuldkomment jevne; ved de øvrige maae Konsten komme til Hielp. Stationen i Birmingham er efter en lodret Linie 350 Fod høiere end Stationen i London. Veiens Brede bliver paa Dæmningerne 28 og i de Tunnels 22 Fod For nærværende Tid reise imellem London og Liverpool omtrent 1/2 Million Mennesker aarlig. Vilman giøre en Slutning, bygget paa hvad Erfaringen og Jernbanen imellem Manchester og Liverpool har lært, saa vil de Reisendes Antal stige til 1 1/2 Million, naar Jernbanen imellem London og Liverpool bliver færdig. Hertil vil endnu komme den Fordeel, at de folkerige Stæder, som ligge i Nærheden ville anlægge mindre Jernbaner, som ville støde til den store, hvorved de Reisendes Antal vil blive i en høi Grad formeret. Desuden ville andre Jernbaner blive anlagte fra London i andre Retninger. En Parlamentsact har allerede antaget Anlæggelsen af en Jernbane imellem London og Portsmouth. Bliver en Jernbane anlagt fra Havre de Grace til Paris, som man har ifinde, saa kan man reise i 24 Timer fra London til Paris, og dog maae den halve Tid regnes at medgaae paa Overfarten i et Dampskib fra Southampton til Havre. (Blev en Jernbane anlagt fra Hamborg igiennem Hertugdommene, og over Øerne til Kiøbenhavn, saa kunde man magelig reise i to Dage fra den ene Stad til den anden; hvilket Liv der vilde komme derved i alle Ting er let at indsee. Anlæggelsen af mange andre Jernbaner i England er projecteret; i Jrland er kun hidindtil een Jernbane bleven anlagt, den fra Dublin til Kingstown Ogsaa paa det europæiske Fastland har man alvorligt begyndt at beskjæftige sig med denne Gienstand. Fra Lyon til St. Etienne (7 1/2 dansk Miil er anlagt en dobbelt Jernbane; men som ikke en stærk nok til at transportere svært Fragtgods. Den gaaer 14 Gange under Jorden, en Gang næsten et Qvarteer under Floden Gier, en Viaduct (en Vei som er ført over høie Muurpiller og Buer, gaaer over Floden Savne; denne Vei bliver fortsat i en Strækning af 12 danske Mile fra St. Etienne tilRoanne. - Siden 1825 er en Jernbane bleven anlagt i det Østerrigske, fra Budveis til Linz, omtrent 18 danske Mile lang, og som fornemmelig skal bruges til Salttransporten. – Jfølge en Beretning fra Wien af 4de Februar d. A., har denne Jernbane i 1854, efter det aflagte Regnskab transporteret 405,400 Centner Varer og 2579 Reisende, og afgivet til Jernbanens Compagnie et netto Udbytte, alle Udgifter fradragne, af 75,829 Gylden; nu er derfor ogsaa en nye Jernbane under Arbeide fra Linz til Gmunden. - Den store Plan for Jernbaners Anlæggelse i Belgien, for at forbinde Rhinen og Havet med hinanden, og hvorpaa der arbeides af al Magt, men som vil meget Skade Hollands Velfærd, er bekiendt. Om 100 Aar vil formodentligen et Net af Jernbaner trække sig igiennem hele Europa, og man vil da i 14 Dage kunne fare denne hele Jordens Deel igiennem.)De forenede Stater overgaae alle andre Lande i Henseende til Jernbaners Anlæggelse. Jfølge officielle Efterretninger ere i 1834 46 Baner blevne fuldendte, og 157 ere under Arbeide. J Pensylvanien ere 15 fuldendte, og 67 projecterede, i Nyeyork 6 fuldendte og 25 projecterede; den første Stat udmærker sig i disse Foretagender fremfor alle andre. Den første og største af disse Jernbaner blev anlagt af Statens Regiering selv, er en Fortsættelse af Union=Kanalen, forbinder Staden Philladelphia med Floderne Alleghany og Ohio, og bestaaer af 5 store Afdeelinger. – De Beretninger som ere udkomne om de amerikanske Jernbaner ere meget lærerige og nyttige; de overgaae selv de engelske i Henseende til Udførlighed, og i den Hensigt at forklare den hele Fremgangsmaade. Directeurene for det Compagnie som blev oprettet for at anlægge en Jernbane fra Baltimore til Ohio have fra Aarene 1828 til October 1853 publiceret 7 Beretninger derom, som fylde over 1000 Octavsider, og ere oplyste ved talrige Kobbere og Tabeller. Saaledes bliver et nyt Forraad af Kundskaber og Erfaringer ved slige Foretagender deponeret; imedens en saadan Publicitet, som gaaer ind i alle Detailler, tillige forhindrer ethvert Bedragerie og Uredelighed. Kun ved saadanne fuldstændige Meddelelser kan man forvente, at dette store Communications-Middel vil blive bragt til Fuldkommenhed; imedens at den Lyst til at holde Alt hemmeligt nøder Entrepreneurerne af et saadant Foretagende til møisommeligen og med pengespildende Forsøg at arbeide sig frem til Udførelsen af deres Plan.